Document ID: 32000R2858

Uredba Komisije (ES) št. 2858/2000
z dne 27. decembra 2000
o spremembi Uredbe (ES) št. 2125/95 o odprtju in upravljanju tarifnih kvot za konzervirane gobe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju uredb Sveta (ES) št. 2290/2000 [1], (ES) št. 2435/2000 [2] in 2851/2000 [3] o uvedbi nekaterih koncesij v obliki tarifnih kvot Skupnosti za nekatere kmetijske proizvode in o avtonomnem in o prehodnem ukrepu prilagoditve nekaterih kmetijskih koncesij, določenih v Evropskem sporazumu z Bolgarijo, Romunijo in s Poljsko, ter zlasti člena 1(3) uredb,
ob upoštevanju naslednjega:
(1) Uredba Komisije (ES) št. 2125/95 [4], nazadnje spremenjena z Uredbo (ES) št. 2493/98 [5], predvideva upravljanje kvot za konzervirane gobe, dodeljenih Poljski, Romuniji in Bolgariji v Prilogah II, V in VI k Uredbi Sveta (ES) št. 3066/95 z dne 22. decembra 1995 o nekaterih koncesijah v obliki tarifnih kvot Skupnosti za nekatere kmetijske proizvode in o avtonomnem in o prehodnem ukrepu prilagoditve nekaterih kmetijskih koncesij, določenih v Evropskem sporazumu, da bodo upoštevale Sporazum o kmetijstvu, sklenjen med Urugvajskim krogom večstranskih trgovinskih pogajanj [6], nazadnje spremenjeni z Uredbo (ES) št. 2435/98 [7].
(2) Uredba (ES) št. 3066/95 je bila razveljavljena z Uredbo (ES) št. 2851/2000 in nadomeščena z Uredbami (ES) št. 2290/2000, (ES) št. 2435/2000 in (ES) št. 2851/2000 za Bolgarijo, Romunijo in Poljsko. Zgoraj omenjene carinske koncesije za konzervirane gobe so bile vključene tako, kot so navedene v Uredbah (ES) št. 2290/2000 in (ES) št. 2435/2000 za proizvode s poreklom iz Bolgarije in Romunije na eni strani, in se dodeljujejo brez omejitev za količine po Uredbi (ES) št. 2851/2000 za proizvode s poreklom s Poljske na drugi strani. Uredba (ES) št. 2125/95 bi se morala ustrezno spremeniti tako, da bi se črtala sklicevanja na Poljsko, razen v členu 5, ki se nanaša na zahtevke za dovoljenja tradicionalnih uvoznikov, in bi se tako prilagodila navedenim novim določbam.
(3) Ukrepi, predvideni v tej uredbi, so v skladu z mnenjem Upravljalnega odbora za predelano sadje in zelenjavo -
SPREJELA NASLEDNJO UREDBO:
Člen 1
Uredba (ES) št. 2125/95 se spremeni:
1. Člen 1 se nadomesti z naslednjim:
"Člen 1
1. Tarifne kvote za konzervirane gobe rodu Agaricus iz tarifnih oznak KN 07119040, 20031020 in 20031030 iz Priloge I se odprejo na podlagi izvedbenih določb te uredbe.
2. Uporablja se stopnja dajatve 12 % ad valorem v primeru proizvodov iz oznake KN 07119040 (zaporedna št. 09.4062) in 23 % v primeru proizvodov iz tarifnih oznak KN 20031020 in 20031030 (zaporedna št. 09.4063). Za zgoraj navedene proizvode s poreklom iz Bolgarije (zaporedna št. 09.4725) ali Romunije (zaporedna št. 09.4726) pa se uporablja enotna stopnja 8,4 %.".
2. Beseda "Poljska" v členu 2(2) ter v členu 4(1) in (5) se črta.
3. Beseda "Poljska" v členu 10(3) se črta.
4. Priloga I se nadomesti s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. januarja 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. decembra 2000

Labels: 3
15
17
6